Kwesbaarheid - www.bybelkennis.co.za
"When we are at our wits end for an answer then the Holy Spirit can give us an answer. But how can he give us an answer when we are still well supplied with all sorts of answers of our own?" Karl Barth
Daar is beperkinge op ons kennis, vermoëns en energie. Maar ons is geneig om ons swakhede weg te steek. Daar is 'n geweldige krag daarin om kwesbaar voor mense te wees. Wat gebeur as ons ons swakhede probeer wegsteek?
Ons swakhede word erger
Ons word oneerlik en vals
Die waarheid kom onvermydelik uit en mense is dan ontnugter met wat hulle sien.
Hoekom is kwesbaarheid 'n deug by leiers? Rick Warren gee 'n paar redes.
Dit is emosioneel gesond
Om 'n beeld van volmaaktheid voor te hou, vereis baie emosionele energie. Ons word moeg van werk om ons masker op te hou – 'n masker om ander te oortuig dat ons sterk is. As jy oor jou beeld bekommerd is, is jy op pad om uit te brand. Om mense die hele tyd te beïndruk, is uitputtend … en tydelik. Uiteindelik sal mense jou swakhede weet. Om kwesbaar te wees, maak jou vry. Bely julle sondes eerlik teenoor mekaar en bid vir mekaar, sodat julle gesond kan word (Jakobus 5:16). Ons moet ons sondes aan God bely om verlos te word. Ons moet egter ook met ander oor ons swakhede praat om genees te word.
Dit bemagtig ons geestelik
God weerstaan hoogmoediges, maar aan nederiges gee Hy genade (Jakobus 4:6). Ons kan nie by 'n bediening betrokke wees sonder die genade van God nie. Hoe kry ons hierdie genade wat ons nodig het? Deur nederig te wees voor God en ander mense.
Dit is aantreklik vir verhoudings
As ons besluit om ons maskers weg te gooi, verbaas ons mense met ons egtheid. Ons is geneig om mense wat opreg, eerlik, nederig en kwesbaar is, lief te hê. So geheg is ons aan julle dat ons nie net die evangelie van God aan julle gegee het nie, maar ook ons lewe vir julle sou wou gee, want ons het julle lief gekry (1 Tessalonisense 2:8). As jy jou sterkpunte deel, skep jy kompetisie. As jy jou swakhede deel, skep jy 'n gemeenskap. Jy sê basies vir mense: Ons is saam hierin.
Dit is 'n teken van leierskap
Ons volg net leiers wat ons vertrou. Die eerste vereiste vir leierskap is geloofwaardigheid. Hoe eerliker jy is, hoe meer geloofwaardig is jy. As jy byvoorbeeld openheid in jou kleingroep verwag, moet jy die eerste wees om oop te maak. Jy moet besluit of jy mense wil beïndruk of beïnvloed.
Dit verhoog die impak van jou verkondiging
Jy is altyd meer doeltreffend as 'n persoonlike getuie as jy kwesbaar is as wanneer jy 'n vaardige spreker is. As jy met ander oor die evangelie praat, vra die volgende vrae: